Document ID: 32000R1560

32000R1560
L 179/10
JURNALUL OFÍCIAL AL UNIUNII EUROPENE
REGULAMENTUL (CE) NR. 1560/2000 AL COMISIEI
din 17 iulie 2000
de modificare a Regulamentului (CE) nr. 2771/1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și smântânii
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), astfel cum a fost modificat ultima dată prin Regulamentul (CE) nr. 1040/2000 (2), în special articolul 10,
întrucât:
(1)
Regulamentul (CE) nr. 2771/1999 al Comisiei din 16 decembrie 1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și smântânii (3) prevede dispoziții pentru livrarea, plasarea în depozit, depozitarea și scoaterea din depozit a untului. Pentru a furniza exprimări mai clare agenților economici, dispozițiile existente ar trebui reformulate, în special ar trebui specificate cerințele legate de costurile de stocare și controalele untului aflat în stocare privată în cadrul unor contracte de stocare privată.
(2)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 2771/1999 se modifică după cum urmează:
1.
Al doilea și al treilea paragraf din articolul 17 alineatul (2) se înlocuiesc cu următorul text:
„Costurile de stocare care urmează să fie plătite se stabilesc pe baza sumelor standard pentru costurile de intrare în depozit, de scoatere din depozit și de stocare stabilite în temeiul articolului 6 din Regulamentul (CE) nr. 1883/78 al Consiliului (4).
2.
Articolul 33 alineatul (3) se înlocuiește cu următorul text:
„(3) La sfârșitul perioadei de stocare contractate, organismul competent verifică, prelevând probe, greutatea și identificarea produselor. Cu toate acestea, în cazul în care untul este încă stocat după expirarea perioadei maxime de stocare contractate, această verificare poate fi efectuată când untul este scos din depozit.
În scopul efectuării verificării prevăzute la primul paragraf, contractantul informează organismul competent, indicând loturile de stocare în cauză, cu cel puțin cinci zile lucrătoare înainte cu privire la:
(i)
sfârșitul perioadei maxime de stocare de 210 de zile contractate sau
(ii)
înainte de începutul operațiunilor de scoatere din depozit în cazul în care produsele sunt scoase din depozit în timpul sau după perioada de 210 zile.
Statul membru poate accepta un termen mai scurt de cinci zile lucrătoare.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 iulie 2000.

Labels: 3
17